OpenLLM-France/wikimedia huggingface dataset:
# Magny-en-Bessin

Magny-en-Bessin és un municipi francès situat al departament de Calvados i a la regió de Normandia. L'any 2007 tenia 139 habitants.

## Demografia
### Població

El 2007 la població de fet de Magny-en-Bessin era de 139 persones. Hi havia 48 famílies de les quals 4 eren unipersonals (4 homes vivint sols), 20 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 47 eren l'habitatge principal de la família, 2 eren segones residències i 1 estava desocupat. Tots els 50 habitatges eren cases. Dels 47 habitatges principals, 38 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 1 tenia una cambra, 4 en tenien tres, 9 en tenien quatre i 33 en tenien cinc o més. 36 habitatges disposaven pel capbaix d'una plaça de pàrquing. A 15 habitatges hi havia un automòbil i a 29 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Magny-en-Bessin el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 4 | 55 a 59 | 0 |
| 4 | 50 a 54 | 12 |
| 8 | 45 a 49 | 4 |
| 4 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 4 |
| 0 | 15 a 19 | 8 |
| 8 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 89 persones, 69 eren actives i 20 eren inactives. De les 69 persones actives 65 estaven ocupades (37 homes i 28 dones) i 4 estaven aturades (3 homes i 1 dona). De les 20 persones inactives 7 estaven jubilades, 8 estaven estudiant i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils, 2 d'empreses de transport i 1 d'una empresa de serveis.
L'any 2000 a Magny-en-Bessin hi havia 8 explotacions agrícoles que ocupaven un total de 309 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Magny-en-Bessin a l'INSEE.
* Évolution et structure de la population Fitxa amb el detall de dades de Magny-en-Bessin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tomàs Ramon Amat

Tomàs Ramon Amat (Tarragona, 1900 - Saragossa, 4 d'octubre de 1937) fou un mestre, metge i polític català.

## Biografia

Fou membre de la Joventut Nacionalista i intervingué activament en la política republicana de Manresa. Va ser el primer president d'Esquerra Republicana a Manresa i vicepresident de la Junta de Govern Republicana Provisional de la ciutat, del 14 d'abril de 1931.
Regidor municipal, fou nomenat membre de la Comissió de Cultura de l'Ajuntament i també va ser un dels màxims responsables de les Colònies Escolars organitzades per l'Ajuntament.
El novembre del 1933 fou nomenat Governador Civil de Tarragona i el gener del 1934 Comissari General d'Ordre Públic de Catalunya, càrrec del qual va dimitir i marxà a Tànger.
Durant la guerra arribà al grau de capità-metge al front d'Aragó i fou el màxim responsable de l'organització sanitària a Barbastre.
Va ser detingut per l'exèrcit franquista al sector de Zuera i afusellat a Saragossa el 4 d'octubre del 1937. Gairebé vint anys després de la seva mort la policia franquista, desconeixedora d'aquest fet per una confusió amb els seus cognoms, encara el buscava per detenir-lo i represaliar-lo, tal com es pot comprovar en la documentació existent a l'Arxiu de Salamanca.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936)

## Enllaços externs

* Tomàs Ramon i Amat - Galeria de Metges Catalans
# Anna Kachikho

Anna Andrew Namathanga Kachikho (Mkoko, 17 d'abril de 1955) és una política que ha ocupat diversos càrrecs governamentals a Malawi.
Anna Kachikho va néixer al poble de Mkoko a Phalombe, al sud de Malawi. Va obtenir un certificat en estudis de secretaria del Politècnic de la Universitat de Malawi i es va llicenciar en Desenvolupament de Recursos Humans per la Mobile University del Canadà. Va ocupar diversos alts càrrecs en la Corporació de Desenvolupament Agrícola i Comercialització. Va ser la gerent administrativa de les organitzacions. A partir de 1988 Kachikho va començar a militar als grups de dones del Partit del Congrés de Malawi. Des de 2000 fins a 2004 Kachikho va ser regidora de Limbe Est i tinent d'alcalde de Blantyre.
Kachikho va ser elegit diputada al Parlament per la circumscripció de Phalombe Nord el 2004. Va ser nomenada viceministra d'Educació i Recursos Humans. L'agost de 2005 va ser nomenada ministra de l'Interior i Seguretat Interior. Després va ocupar els càrrecs de ministra d'Educació i Formació Professional (juny de 2006), Treball (maig de 2007) i Desenvolupament de Dones i Infants (febrer de 2008). Kachikho va ser reelegida a les eleccions generals del 19 de maig de 2009. Va ser nomenada ministra de Turisme i Fauna el 15 de juny de 2009 i ministra de Govern Local i Desenvolupament Rural el 9 d'agost de 2010.
Kachikho és vídua i té tres fills. Posseeix una granja de blat de moro i tabac.

## Referències

* ↑ «Malawi’s 43 member cabinet list as unveiled by President Mutharika». Nyasa Times, 17-06-2009. Arxivat de l'original el 10 febrer 2011. [Consulta: 3 març 2011].
* ↑ «MALAWI CABINET AS OF AUGUST 9, 2010». Government of Malawi. [Consulta: 3 març 2011].
# Trabzonita

La trabzonita és un mineral de la classe dels silicats. Rep el nom de la província de Trabzon, a Turquia.

## Característiques

La trabzonita és un silicat de fórmula química Ca₄(Si₃O$_9$)(OH)₂. Va ser aprovada com a espècie vàlida per l'Associació Mineralògica Internacional l'any 1983, i la primera publicació data del 1986. Cristal·litza en el sistema ortoròmbic. Es tracta d'una espècie dimorfa de la foshagita.
Segons la classificació de Nickel-Strunz, la trabzonita pertany a «09.BJ: Estructures de sorosilicats amb anions Si₃O$_{10}$, Si₄O$_{11}$, etc.; cations en coordinació octaèdrica [6] i major coordinació» juntament amb els següents minerals: orientita, rosenhahnita, thalenita-(Y), fluorthalenita-(Y), tiragal·loïta, medaïta, ruizita, ardennita-(As), ardennita-(V), kilchoanita, kornerupina, prismatina, zunyita, hubeïta i cassagnaïta.
L'exemplar que va servir per a determinar l'espècie, el que es coneix com a material tipus, es troba conservat al Museu d'Història Natural de Ginebra, a Suïssa, amb el número de registre: 435/78.

## Formació i jaciments

Va ser descoberta a Güneyce-Ikizdere, a la província de Rize (Turquia). També ha estat descrita al xenòlit Núm. 1 del mont Lakargi, a la república Kabardino-Balkària (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Trabzonite» (en anglès). Mindat. [Consulta: 30 desembre 2019].
# Anna Karènina (desambiguació)

«Anna Karènina» té aquests significats:
* Per a la novel·la de Lev Tolstoi, vegeu Anna Karènina.
* Per a la pel·lícula de l'any 1935, vegeu Anna Karènina (pel·lícula de 1935).
* Per a la pel·lícula de l'any 1948, vegeu Anna Karènina (pel·lícula de 1948).
* Per a la pel·lícula de l'any 1996, vegeu Anna Karènina (pel·lícula de 1996).
* Per a la pel·lícula de l'any 2012, vegeu Anna Karènina (pel·lícula de 2012).
# AraInfo

AraInfo és un diari digital d'Aragó d'informació general. Va néixer l'any 2010 i els seus articles són principalment en castellà, això no obstant, té també articles en aragonès o català. AraInfo s'organitza de manera assembleària, evita la publicitat de les grans empreses i se sosté econòmicament per mitjà de les subscripcions. AraInfo coopera i comparteix continguts amb altres mitjans de comunicació alternatius internacionals com la Directa, El Salto, La Marea, Argia, Ahötsa, Pikara Magazine, La Rella o Ràdio Arrels.
El consell de redacció d'AraInfo està format per cinc persones: Rocío Durán, Iker González, Chorche Tricas, Sergio Gracia i Dora Díaz.

## Referències

* ↑ «Arainfo lanza una campaña de suscripciones» (en castellà), 26-11-2019. Arxivat de l'original el 2020-07-25. [Consulta: 25 juliol 2020].
* ↑ «El Salto, una apuesta por el periodismo alternativo e independiente» (en castellà), 08-12-2016. [Consulta: 25 juliol 2020].
* ↑ «Entre mitjans cooperem, no competim». Setembre, 20-04-2020. [Consulta: 25 juliol 2020].
# AraAppaloosa

Els cavalls AraAppaloosa constitueixen una raça de cavalls formada per l'encreuament del cavall àrab amb l'Appaloosa.
L'aspecte exterior combina les formes refinades de la raça àrab amb el pelatge lleopard dels Appaloosa.
Són cavalls molt resistents que resulten molt adequats per a raids, com a cavalls vaquers i per a concursos en pista. L'organització responsable de la raça és la AraAppaloosa and Foundation Breeders' International (AAFBI).

## Història

Els cavalls Appaloosa originals, tal com els criaven els Nez percé i abans de rebre el nom actual, eren cavalls amb un tipus molt característic i refinat. El fundador del registre Appaloosa, Claude Thompson, va emprar estalons àrabs per a millorar alguns detalls de la cabanya inicial formada a partir de cavalls recuperats. Els descendents formaren la línia dels cavalls Appaloosa "fundadors". Posteriorment, en ser un registre obert, la majoria de cavalls Appaloosa canviaren el tipus original per un aspecte de Quarter Horse. L'associació AAFBI considera que la raça Ara Appaloosa és un intent de preservar o recrear els tipus de cavalls criats pels Nez percé en els segles xviii i xix.

## Característiques

El pelatge dels AraAppaloosa és lleopard o pigat. L'alçada varia entre 142 i 152 cm. El tipus és molt semblant al del cavall àrab, amb un cap petit i refinat, la cua és alterosa i els moviments són elegants. Comparat amb un cavall Appaloosa del tipus Quarter, l'AraAppaloosa és més lleuger i refinat.

## Referències

* ↑ Detalls de l'AraAppaloosa. Arxivat 2008-01-02 a Wayback Machine.(anglès)
* ↑ F. Lynghaug. Horses of Distinction: Stars of the Pleasure Breeds with Exceptional Shine. Horses of Distinction, 1 gener 2006, p. 25–. ISBN 9780977894703 [Consulta: 1r febrer 2011].
* ↑ Bonnie L. Hendricks; Anthony A. Dent. International Encyclopedia of Horse Breeds. University of Oklahoma Press, agost 2007, p. 37–. ISBN 9780806138848 [Consulta: 1r febrer 2011].
* ↑ Sarah Maass. The Appaloosa Horse. Capstone Press, 1 setembre 2005, p. 14–. ISBN 9780736843720 [Consulta: 1r febrer 2011].
* ↑ Dades de la raça.(anglès)

## Vegeu també

* Appaloosa
* Cavall àrab
* Nez percé

## Enllaços externs

* Pàgina web amb detalls i un vídeo d'un cavall AraAppaloosa
# Associació Internacional de Parcs Científics i Àrees d'Innovació

L'Associació Internacional de Parcs Científics i Àrees d'Innovació, coneguda per les seves sigles en anglès IASP (International Association of Science Parks and Areas of Innovation) és una associació fundada el 1984, que des de setembre de 1995 té la seu mundial al Parc Tecnològic d'Andalusia, a Màlaga (Espanya) i una oficina regional a Pequín (Xina).
El desembre de 2021 comptava amb més de 115.000 empreses en 350 parcs tecnològics de 75 països de tot el món.

## Enllaços externs

* IASP: Associació Internacional de Parcs Tecnològics
# Cantó de Lo Lauset

El cantó de Lo Lauset és un cantó francès del departament dels Alps de l'Alta Provença, situat al districte de Barceloneta de Provença. Té 5 municipis i el cap és Lo Lauset.

## Municipis

* La Breula
* Lo Lauset
* Meulans e Revèl
* Pontiç
* Sant Vincènç dei Fòrts

## Història

Llista dels consellers generals successius :
| Data d'elecció | Identitat | Partit |
| 1964-1970 | M. Brun | SFIO |
| 1970-2001 | Jean-Paul Therminarias | PS |
| 2001- | Jean Claude Michel | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 738 | 1.087 | 933 | 975 | 930 | 1.060 | 1.207 |
# Coleslaw

Coleslaw, de vegades simplement dit slaw en alguns dialectes de l'anglès dels Estats Units, és una amanida feta principalment de col de cabdell crua a tires. Pot incloure també pastanaga a tires i altres ingredients, com fruits i verdures, pomes, cebes, ceba tendra, pebrots i diverses espècies.

## Història

El terme "coleslaw" sorgeix al segle xvii com "anglicització" del terme neerlandès "koolsla", una forma abreujada de "koolsalade", que significa "amanida de col de cabdell". És originària d'Irlanda.

## Variacions

Hi ha moltes variants, com les que incorporen col lombarda o pinya. Algunes receptes porten maonesa i vinagre.
Com assaonadors es pot posar llavors d'api. La col pot venir dividida també en trossos petits o quadradets.
La coleslaw generalment es menja com a plat d'acompanyament amb aliments en barbacoa, patates fregides i pollastre fregit. També pot ser un ingredient dels entrepans o servida amb xili i mostassa picant. Una variant de coleslaw feta amb vinagre i oli se serveix sovint amb la pizza a Suècia.
Una variant de coleslaw, formatge savoury, és popular al nord-est d'Anglaterra. Inclou formatge, ceba i té crema d'amanida en lloc de maonesa. Una altra variant, broccoli slaw, fa servir bròquil cru en lloc de col de cabdell.

## Vegeu també

* Sauerkraut

## Referències

* ↑ "Coleslaw." (definition.) Merriam-webster.com. Accessed August 2011.
* ↑ Perelman, Deb. (2007-08-08) "Coleslaw: You Could Be a Star". NPR, Accessed 2009-06-24.
* ↑ ABC News, (2009-06-05). Coleslaw is also a traditional AVEN member. "Lexington Red Slaw Arxivat 2014-02-03 a Wayback Machine." WLS-TV/DT Chicago, IL. Accessed 2009-06-24.
* ↑ "Classic Swedish Pizza Salad.". Accessed August 2011.
# Fité (motocicleta)

Fité fou una marca catalana de motocicletes de motocròs i enduro, fabricades durant els anys 90 a Castellar del Vallès.
L'empresa fabricà també karts i buggies per a curses d'autocross.

## Referències

* 1 2 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 309. ISBN 84-920886-5-6.
# Tridensimilis brevis

Tridensimilis brevis és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical (20 °C-30 °C).

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Casa de la Vila de Ripoll

La Casa de la Vila de Ripoll és una obra de Ripoll protegida com a Bé Cultural d'Interès Local.

## Descripció

Edifici de planta rectangular que es troba adossat als claustres, fet que s'explica perquè l'edifici de l'ajuntament havia estat una dependència del desaparegut monestir. Des del 1842 fa les funcions de casa de la vila. Està format per planta baixa i dos pisos, l'accés als quals es pot fer per una escala interior, que s'agafa a la primera planta, o bé per un ascensor. Sota l'escala exterior esquerra hi ha uns serveis d'ús públic. La façana exterior està ornamentada a la manera neoclàssica.

## Referències

* ↑ «Casa de la Vila de Ripoll». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Coletes

Les coletes o el lepidi campestre també anomenat morritort de camp o morritort silveste (Lepidium campestre) és una espècie de planta herbàcia anual comuna en Nord-amèrica i a Europa, pertanyent al gènere Lepidium inclòs en la família Brassicaceae o família de les plantes de la mostassa. És una planta anual o biennal que pot atènyer entre 20 i 60 cm. Floreix d'abril a juny.

## Referències

* ↑ Vallès, Joan (ed); et alii. Noms de plantes : corpus de fitonímia catalana. [Barcelona]: Edicions de la Universitat de Barcelona, 2014, p. 962. ISBN 9788447538553.
* ↑ «Coletes». Cercaterm. TERMCAT, Centre de Terminologia.
* 1 2 «Lepidium campestre (L.) R. Br.». Flora Catalana. Arxivat de l'original el 2018-04-20. [Consulta: 20 abril 2018].

## Enllaços externs

* «Espècimen preservat de Lepidium campestre (L.) W.T. Aiton». Global Biodiversity Information Facility Andorra. Institut d'Estudis Andorrans. Arxivat de l'original el 2018-04-21. [Consulta: 20 abril 2018].
# Fiumefreddo Bruzio

Fiumefreddo Bruzio és un municipi italià, dins de la província de Cosenza, que limita amb els municipis de Cerisano, Falconara Albanese, Longobardi i Mendicino a la mateixa província.

## Evolució demogràfica

Població censada al municipi de Fiumefreddo Bruzio :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Fiumefreddo Bruzio» (en italià).
# Mandrúpolis

Mandrúpolis o Mandròpolis (en llatí Mandrupolis, en grec antic Μανδρούπολις o Μανδρόπολις) era una ciutat de Mísia segons Hièrocles, anomenada actualment Menduria o Mendreghora, al peu de les muntanyes Temnus.
Esteve de Bizanci situa erròniament la ciutat a Frígia. Sembla que hi ha pocs dubtes que és la mateixa ciutat que Titus Livi anomena Mandropus o Mandrupium.

## Referències

* ↑ Smith, William (ed.). «Mandrupolis». Dictionary of Greek and Roman Geography (1854). [Consulta: 5 juliol 2021].
# Toro (vi)

Toro és una denominació d'origen dels vins produïts a una àrea regada pel riu Duero, la qual inclou una dotzena de municipis de la província de Zamora (comarques de Alfoz de Toro, La Guareña i Tierra del Vino), i tres de la província de Valladolid (comarca Tierra del Vino de Valladolid), de les quals Toro n'és la capital de la denominació.

## Història

Els vins de Toro són anteriors a l'assentament dels romans. A l'edat mitjana van obtenir-ne el privilegi de vendre-s'hi a ciutats on altres vins la venda n'estava prohibida. Al segle xix arran de l'atac de la fil·loxera a terres franceses, s'hi van transportar grans quantitats d'aquest tipus de vi. Als anys 70 del segle xx es fan els primers passos per crear el que, amb el pas del temps, arribaria a ser la Denominació d'Origen Toro, la qual es va assolir el 1987.

## L'entorn

L'altitud dels vinyers està compresa entre els 600 i 750 metres, els sòls són marrons amb textura sorrenca, pobra en matèria orgànica i amb baix contingut en sals minerals. El clima és mediterrani continental, i les precipitacions oscil·len entre els 350 i 400 mm anuals. Els hiverns són rigorosos (el que implica temperatures mínimes extremes i la prolongació del període de gelades) i els estius curts, no excessivament calorosos i amb importants oscil·lacions tèrmiques entre el dia i la nit.

## Varietats de raïm

* Varietats blanques: Verdejo, malvasia (varietat castellana).
* Varietats negres: Garnatxa, Ull de llebre (Tinta de Toro).

## Característiques dels vins

* Negres: vins de 13,5° a 15° d'alcohol. S'elaboren fonamentalment amb raïm negre de Toro, encara que se'n pot incloure també garnatxa, no més d'un 25%;
* Rosats: vins d’11° a 14° d'alcohol. S'elaboren amb una mescla de raïm negre de Toro (75%) i garnatxa, o ben tot de garnatxa;
* Blancs: vins d’11° a 13° de graduació. S'elaboren amb malvasia castellana (85%) i verdejo, o bé tot de verdejo.

## Referències

* ↑ «Historia. Consejo Regulador Vinos Denominación de Origen Toro» (en castellà). [Consulta: 25 març 2018].
* ↑ Peñín Santos, José. Guía Peñín de los vinos de España 2011 (en castellà). Madrid:PI&ERRE, 2010. ISBN 978-84-95203-68-7.
* ↑ «Vinos blancos. Consejo Regulador Vinos Denominación de Origen Toro» (en castellà). [Consulta: 25 març 2018].

## Enllaços externs

* Pàgina web de la denominació d'origen Toro Arxivat 2023-04-01 a Wayback Machine.
# Arbrissel

Arbrissel (en bretó Ervrezhell, en gal·ló Arbeczèu) és un municipi francès, situat a la regió de Bretanya, al departament d'Ille i Vilaine. L'any 2006 tenia 252 habitants. Limita al nord-oest amb Marcillé-Robert, al nord amb Visseiche, al nord-est amb Rannée, al sud-oest amb Retiers i al sud-est amb Moussé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 205 | 219 | 234 | 232 | 223 | 237 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Marie-Gabrielle Desmots | |
| 2008- | Dominique Saba | |

## Personatges il·lustres

* Robert d'Arbrissel, religiós bretó.
# Artolsheim

Artolsheim (en alsacià Àrtelse) és un municipi francès, situat a la regió del Gran Est, al departament del Baix Rin. L'any 1999 tenia 848 habitants.
Forma part del cantó de Sélestat, del districte de Sélestat-Erstein i de la Comunitat de comunes del Ried de Marckolsheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 694 | 705 | 630 | 649 | 643 | 728 |

## Administració

Llista d'alcaldes :
| Període | Identitat | Partit |
| 2001- | Bernard Schultz | |

## Personatges il·lustres

* Thomas Seltz, diputat autonomista.

## Agermanaments

* Carsac e Alhac